**แผนพัฒนาท้องถิ่น**

**(พ.ศ. 2566 - 2570)**

**ของเทศบาลตำบลไม้เรียง อำเภอฉวาง จังหวัดนครศรีธรรมราช**

**………………………………………….**

**ส่วนที่ 1 สภาพทั่วไปและข้อมูลพื้นฐาน**

### **1. ด้านกายภาพ**

 **1.1 ที่ตั้งของของหมู่บ้านหรือชุมชนหรือตำบล**

ที่ตั้งของหมู่บ้านในเขตเทศบาลตำบลไม้เรียง ประกอบด้วย 2 หมู่บ้าน คือ หมู่ที่ 3 และ

หมู่ที่ 8 ตำบลไม้เรียง อำเภอฉวาง จังหวัดนครศรีธรรมราช

### เทศบาลตำบลไม้เรียง ได้เปลี่ยนแปลงฐานะมาจากสุขาภิบาลไม้เรียง ตามพระราชบัญญัติ

### เปลี่ยนแปลงฐานะของสุขาภิบาลเป็นเทศบาล พ.ศ.2542 ประกาศในราชกิจจานุเบกษา ฉบับกฤษฎีกา เล่ม 116 ตอนที่ 9 ก. วันที่ 24 กุมภาพันธ์ 2542 โดยมีผลบังคับใช้ตั้งแต่วันที่ 25 พฤษภาคม 2542 นั้น เทศบาลตำบลไม้เรียงเป็นเทศบาลแห่งหนึ่งใน 4 แห่ง ของอำเภอฉวาง ได้แก่ เทศบาลตำบลฉวาง เทศบาลตำบลจันดี เทศบาลตำบลไม้เรียงและเทศบาลตำบลปากน้ำฉวาง โดยมีสำนักงานเทศบาลตั้งอยู่ในเขตตำบลไม้เรียง

 ที่ตั้งเทศบาลตำบลไม้เรียง อยู่ห่างจากอำเภอฉวาง ระยะทางประมาณ 5 กิโลเมตร และอยู่ห่างจากตัวจังหวัดนครศรีธรรมราช ระยะทางประมาณ 75 กิโลเมตร มีจำนวนพื้นที่ 2.48 ตารางกิโลเมตร หรือ 1,730 ไร่ มีอาณาเขตติดต่อกับชุมชนข้างเคียงดังนี้

 **ทิศเหนือ** ติดต่อกับหมู่ 5 บ้านปากกะเปียด ตำบลนาเขลียง

 **ทิศใต้**  ติดต่อกับหมู่ 7 บ้านหนองมวง ตำบลไม้เรียง

 **ทิศตะวันออก** ติดต่อกับแม่น้ำตาปี หมู่ที่ 2 บ้านไสโคกเกาะ และหมู่ที่ 3

 บ้านท่าแห้ง ตำบลนาแว

 **ทิศตะวันตก** ติดต่อกับทางรถไฟและหมู่ที่ 2 บ้านหนองหาด ตำบลไม้เรียง



2

**1.2 สภาพภูมิประเทศ**

 ลักษณะทั่วไปของตำบลไม้เรียง เป็นลักษณะของที่ราบเชิงเขา มีภูเขาอยู่ห่างทางทิศตะวันตกเฉียงเหนือ ความสูงของพื้นที่อยู่ระหว่าง 50-100 เมตร จากระดับน้ำทะเลปานกลางมีแม่น้ำลำคลองที่สำคัญ คือ แม่น้ำตาปีไหลผ่านตามแนวเขตทางด้านทิศตะวันออกของเทศบาลตำบลไม้เรียง ส่วนใหญ่เป็นที่ราบลุ่มเหมาะแก่การเกษตร

 **1.3 ลักษณะภูมิอากาศ**

 จังหวัดนครศรีธรรมราชอยู่ภายใต้อิทธิพลของลมมรสุมตะวันออกเฉียงเหนือ จึงมีลมจากทิศตะวันออกเฉียงเหนือ ซึ่งเป็นลมเย็นและแห้งจากประเทศจีนพัดปกคลุมประเทศไทย ทำให้ประเทศไทยตอนบนตั้งแต่ภาคกลางขึ้นไปมีอากาศหนาวเย็นและแห้งแล้ง แต่ภาคใต้ตั้งแต่จังหวัดประจวบคีรีขันธ์ลงไปกลับมีฝนตกชุกเพราะมรสุมนี้พัดผ่านอ่าวไทย อากาศจึงไม่หนาวเย็นดังเช่นภาคอื่น ๆ ที่อยู่ทางตอนบนของประเทศ และจังหวัดนครศรีธรรมราชซึ่งอยู่ทางด้านฝั่งตะวันออกได้รับอิทธิพลของลมนี้เต็มที่จึงมีฝนตกอยู่ในเกณฑ์ดีมาก และมีอากาศเย็นเป็นครั้งคราว ลมมรสุมอีกชนิดหนึ่งคือลมมรสุมตะวันตกเฉียงใต้ซึ่งพัดผ่านมหาสมุทรอินเดีย จึงพาเอาไอน้ำและความชุ่มชื้นมาสู่ประเทศไทย แต่เนื่องจากเทือกเขาตะนาวศรีด้านตะวันตกปิดกั้นกระแสลมไว้ ทำให้บริเวณภาคใต้ฝั่งตะวันออกและจังหวัดนครศรีธรรมราชมีฝนน้อยกว่าภาคใต้ฝั่งตะวันตกซึ่งเป็นด้านรับลม

**ฤดูกาล**

 มีลักษณะภูมิอากาศแบบมรสุมเมืองร้อน แบ่งฤดูออกเป็น 2 ฤดู

 1. ฤดูร้อน อยู่ระหว่างเดือน มกราคม ถึงเดือน พฤษภาคม อากาศค่อนข้างร้อนตลอดฤดูกาล

1. 2. ฤดูฝน แบ่งออกเป็น 2 ช่วง

2.1 ตั้งแต่เดือนพฤษภาคม ถึงเดือนตุลาคม ได้รับอิทธิพลของลมมรสุมตะวันออกเฉียงเหนือ

2.2 ตั้งแต่เดือน พฤศจิกายน ถึงเดือน มกราคม ได้รับอิทธิพลของลมมรสุม

ตะวันออกเฉียงเหนือ อันเป็นช่วงที่มีฝนตกหนาแน่น

 **1.4 ลักษณะของดิน**

 พื้นที่เขตเทศบาลตำบลไม้เรียง ลักษณะของดินเป็นดินเนื้อละเอียด มีอินทรีย์วัตถุ เหมาะสำหรับการเพาะปลูก ส่วนบริเวณอื่นเป็นบริเวณที่สูงหรือเนินเขา ลักษณะของดินเป็นดินเนื้อหยาบ มี อินทรีย์วัตถุน้อยเหมาะสำหรับการปลูกไม้ยืนต้น

* 1. **ลักษณะของแหล่งน้ำ**

 - แม่น้ำตาปีไหลผ่าน

 - คลองบอด

 **1.6 ลักษณะของไม้/ป่าไม้**

 ในเขตเทศบาลตำบลไม้เรียง ไม่มีป่าไม้

3

**2. ด้านการเมือง/การปกครอง**

 **2.1 เขตการปกครอง**

 การแบ่งเขตปกครอง เทศบาลตำบลไม้เรียง แบ่งเขตการปกครองออกเป็น 2 หมู่บ้าน ดังนี้

 2.1.1 หมู่ที่ 3 ประกอบด้วยชุมชนตลาดทานพอ ชุมชนบ้านหนองหอย

 2.1.2 หมู่ที่ 8 ประกอบด้วยชุมชนบ้านหนองตรุด ชุมชนบ้านแหลมทอง ชุมชนหน้าวัด

หาดสูงพัฒนา และชุมชนบ้านในทอนพัฒนา

 **2.2 การเลือกตั้ง**

 สมาชิกสภาแบ่งเขตการเลือกตั้งออกเป็น 2 เขต ดังนี้

เขตเลือกตั้งที่ 1 (หมู่ที่ 3) มีจำนวนสมาชิกสภาเทศบาล จำนวน 6 คน

เขตเลือกตั้งที่ 2 (หมู่ที่ 8) มีจำนวนสมาชิกสภาเทศบาล จำนวน 6 คน

 **หน่วยเลือกตั้งและสถานที่เลือกตั้งในเขตเทศบาล มีรายละเอียดดังนี้**

1. เขตเลือกตั้งที่ 1 หมู่ที่ 3 และหมู่ที่ 8 (บางส่วน)

 มี 2 หน่วยเลือกตั้ง ดังนี้

1.1 เขตที่ 1 หน่วยที่ 1 ชุมชนบ้านหนองหอย และชุมชนหน้าวัดหาดสูงพัฒนา (บางส่วน)

สถานที่เลือกตั้ง อาคาร 6 โรงเรียนวัดหาดสูง

1.2 เขตที่ 1 หน่วยที่ 2 ชุมชนตลาดทานพอ

สถานที่เลือกตั้ง อาคารเอนกประสงค์โรงเรียนวัดหาดสูง

2. เขตเลือกตั้งที่ 2 (หมู่ที่ 8) มี 2 หน่วยเลือกตั้ง ดังนี้

 2.1 เขตที่ 2 หน่วยที่ 1 ชุมชนบ้านในทอนพัฒนา,ชุมชนบ้านแหลมทอง สถานที่เลือกตั้ง โรงรถดับเพลิงป้องกันและบรรเทาสาธารณภัยเทศบาลตำบลไม้เรียง

 2.2 เขตที่ 2 หน่วยที่ 2 ชุมชนบ้านหนองตรุด,ชุมชนหน้าวัดหาดสูงพัฒนา (บางส่วน) สถานที่เลือกตั้ง โรงจอดรถเทศบาลตำบลไม้เรียง

มีจำนวนผู้มีสิทธิเลือกตั้ง (ข้อมูล ณ วันที่ 28 มีนาคม 2564)

* จำนวนผู้มีสิทธิเลือกตั้งนายกเทศมนตรีตำบลไม้เรียง 1,888 คน
* จำนวนผู้มีสิทธิเลือกตั้งสมาชิกสภาเทศบาลเทศบาลตำบลไม้เรียง 1,888 คน
* จำนวนผู้มาใช้สิทธิเลือกตั้ง ครั้งล่าสุด (พ.ศ.2564)
* จำนวนผู้มาใช้สิทธิเลือกตั้งนายกเทศมนตรีตำบลไม้เรียง 1,475 คน จากผู้มีสิทธิเลือกตั้งทั้งสิ้น 1,888 คน คิดเป็นร้อยละ 78.13
* จำนวนผู้มาใช้สิทธิเลือกตั้งสมาชิกสภาเทศบาลตำบลไม้เรียง 1,473 คน จากผู้มีสิทธิเลือกตั้งทั้งสิ้น 1,888 คน คิดเป็นร้อยละ 78.02

4

รายชื่อคณะผู้บริหารและสมาชิกสภาเทศบาลตำบลไม้เรียง ประกอบด้วย

1. นายณัฏฐพงค์ มีพัฒน์ ตำแหน่งนายกเทศมนตรีตำบลไม้เรียง
2. นายไกรศักดิ์ ธรฤทธิ์ ตำแหน่งรองนายกเทศมนตรีตำบลไม้เรียง
3. นายวสันต์ ชัยสงคราม ตำแหน่งรองนายกเทศมนตรีตำบลไม้เรียง
4. นายสิทธิพร เหล่าอรรถปรีชา ตำแหน่งเลขานุการนายกเทศมนตรีตำบล

 ไม้เรียง

1. นายภักดี มาก ตำแหน่งที่ปรึกษานายกเทศมนตรีตำบลไม้เรียง

6. นายสถิตย์ แผ่เต็ม สมาชิกสภาเทศบาล

 7. นายสุมิตร บุญนำ สมาชิกสภาเทศบาล

 8. นางนวลน้อง ทิพย์สุวรรณ สมาชิกสภาเทศบาล

 9. นางศิริลักษณ์ บุญนำ สมาชิกสภาเทศบาล

 10. นายไสว สิทธิศักดิ์ สมาชิกสภาเทศบาล

 11. นายทวีศักดิ์ รักษาแก้ว สมาชิกสภาเทศบาล

12. นายสมพร ด่านปราการวิวัฒน์ สมาชิกสภาเทศบาล

13. นายมณิต รักษาวงศ์ สมาชิกสภาเทศบาล

 14. นายอำนวย ยกเลื่อน สมาชิกสภาเทศบาล

 15. นายนิวรณ์ จิตรประสงค์ สมาชิกสภาเทศบาล

 16. นายอุดม ซัง สมาชิกสภาเทศบาล

 17 นางสาวราตรี รัตนสิทธิ์ สมาชิกสภาเทศบาล

5

**โครงสร้างและอำนาจหน้าที่ในการบริหารงานของเทศบาล**

โครงสร้างและอำนาจหน้าที่ของเทศบาลตำบลไม้เรียง (เทศบาลขนาดเล็ก)

เทศบาลตำบลไม้เรียง

ผู้บริหาร

สภาเทศบาล

นายกเทศมนตรี 1 คน

รองนายกเทศมนตรี 2 คน

เลขานุการนายกฯ 1 คน

ที่ปรึกษานายกเทศมนตรี 1 คน

ประธานสภา 1 คน

รองประธานสภา 1 คน

เลขานุการสภา 1 คน

**ปลัดเทศบาล**

สมาชิกสภาเทศบาล

จำนวน 12 คน

**หน่วยงานตรวจสอบภายใน**

**รองปลัดเทศบาล**

กอง

การศึกษา

กองสาธารณสุข

และสิ่งแวดล้อม

กอง

ช่าง

กอง

คลัง

สำนักปลัด

เทศบาล

6

**โครงสร้าง อัตรากำลังและบุคลากร**

**(1) ฝ่ายการเมือง** มีจำนวนบุคลากรทั้งสิ้น 17 คน ดังต่อไปนี้

 - นายกเทศมนตรีตำบลไม้เรียง จำนวน 1 คน

 - รองนายกเทศมนตรีตำบลไม้เรียง จำนวน 2 คน

 - เลขานุการนายกเทศมนตรีตำบลไม้เรียง จำนวน 1 คน

 - ที่ปรึกษานายกเทศมนตรีตำบลไม้เรียง จำนวน 1 คน

 - สมาชิกสภาเทศบาลตำบลไม้เรียง จำนวน 12 คน

 **(2) ข้าราชการประจำ** แบ่งออกเป็น 1 สำนัก 4 กอง มีบุคลากรทั้งสิ้นจำนวน 30 คน

 ดังต่อไปนี้

1) พนักงานเทศบาล จำนวน 19 คน

2) ลูกจ้างประจำ จำนวน 3 คน

3) พนักงานจ้าง จำนวน 8 คน

  **รวมทั้งหมด 30 คน**

**อัตรากำลัง**

**พนักงานเทศบาลและลูกจ้างของเทศบาลตำบลไม้เรียง**

**ข้อมูล ณ วันที่ 30 กันยายน 2564**

|  |  |  |  |  |  |
| --- | --- | --- | --- | --- | --- |
| **หน่วยงาน** | **พนักงานเทศบาล** **จำนวน (คน)** | **ลูกจ้างประจำ** | **พนักงานจ้าง** | **รวมลูกจ้าง** | **รวมทั้งหมด** |
| นักบริหารงานเทศบาล | 2 | - | - | - | 2 |
| สำนักปลัดเทศบาล | 7 | 2 | 4 | 6 | 13 |
| กองคลัง | 4 | - | - | - | 4 |
| กองช่าง | 2 | - | 1 | 1 | 3 |
| กองสาธารณสุขฯ | 2 | 1 | - | 1 | 4 |
| กองการศึกษา | 1 | - | 3 | 3 | 4 |
| หน่วยตรวจสอบภายใน | 1 | - | - | - | 1 |
| **รวม** | **19** | **3** | **8** | **11** | **30** |

7

**3. ประชากร**

 **3.1 ข้อมูลเกี่ยวกับจำนวนประชากร (ข้อมูลเปรียบเทียบ 5 ปี และการคาดการณ์ในอนาคต)**

|  |  |  |  |  |  |
| --- | --- | --- | --- | --- | --- |
| **ปี พ.ศ.** | **2560** | **2561** | **2562** | **2563** | **2564** |
| ชาย (คน) | 1,218 | 1,206 | 1,202 | 1,151 | 1,153 |
| หญิง (คน) | 1,266 | 1,260 | 1,262 | 1,244 | 1,239 |
| **รวม** | **2,484** | **2,466** | **2,464** | **2,395** | **2,392** |

ที่มา **:** สำนักงานทะเบียนท้องถิ่น เทศบาลตำบลไม้เรียง ข้อมูล ณ เดือนมีนาคม 2564

**แผนภูมิแท่งแสดงจำนวนประชากรในเขตเทศบาลตำบลไม้เรียง**

**ตั้งแต่ พ.ศ. 2560 – 2564**

ที่มา **:** สำนักงานทะเบียนท้องถิ่น เทศบาลตำบลไม้เรียง ข้อมูล ณ เดือนมีนาคม 2564

*8*

 **จำนวนประชากรแยกตามสถานภาพผู้อาศัย**

|  |  |
| --- | --- |
| **สถานภาพ ผู้อาศัย** | **จำนวน (ครัวเรือน)** |
| ปี พ.ศ.2560 | ปี พ.ศ.2561 | ปี พ.ศ. 2562 | ปี พ.ศ.2563 | ปี พ.ศ.2564 |
| จำนวนผู้อาศัย | 1,887 | 1,879 | 1,876 | 1,815 | 1,811 |
| จำนวนเจ้าบ้าน | 578 | 567 | 568 | 564 | 565 |
| รวม | 2,465 | 2,446 | 2,444 | 2,379 | 2,376 |

ที่มา **:** สำนักงานทะเบียนท้องถิ่น เทศบาลตำบลไม้เรียง ข้อมูล ณ เดือนมีนาคม 2564

**แผนภูมิแท่งแสดงจำนวนประชากรในเขตเทศบาลตำบลไม้เรียง**

**ตั้งแต่ พ.ศ. 2560-2564**

ที่มา **:** สำนักงานทะเบียนท้องถิ่น เทศบาลตำบลไม้เรียง ข้อมูล ณ เดือนมีนาคม 2564

**3.2 ช่วงอายุและจำนวนประชากร**

|  |  |  |  |  |  |
| --- | --- | --- | --- | --- | --- |
|  **ช่วงอายุ** |  **พ.ศ.2560** | **พ.ศ. 2561** | **พ.ศ. 2562** | **พ.ศ. 2563** | **พ.ศ. 2564** |
| **ชาย****(คน)** | **หญิง****(คน)** | **รวม****(คน)** | **ชาย****(คน)** | **หญิง****(คน)** | **รวม****(คน)** | **ชาย****(คน)** | **หญิง****(คน)** | **รวม****(คน)** | **ชาย****(คน)** | **หญิง****(คน)** | **รวม****(คน)** | **ชาย****(คน)** | **หญิง****(คน)** | **รวม****(คน)** |
| น้อยกว่า 1 ปีเต็ม1 ปีเต็ม – 6 ปี7 ปีเต็ม – 12 ปี13 ปีเต็ม -17 ปี18 ปีเต็ม -25 ปี26 ปีเต็ม – 60 ปีมากกว่า 60 ปีเต็มขึ้นไป | 159110373108617211 | 10667459125656276 | 251571771322331,273487 | 119610062114610213 | 8647063119648288 | 191601701252331,258501 | 8929768103613221 | 3686072118647294 | 111601571402211,260515 | 10819567107589202 | 6567268114643285 | 161371671352211,232487 | 11799665110588204 | 4586971113635289 | 151371651362231,223493 |
| **รวมทั้งหมด** | 1,218 | 1,266 | 2,484 | 1,206 | 1,260 | 2,466 | 1,202 | 1,262 | 2,464 | 1,151 | 1,244 | 2,395 | 1,153 | 1,239 | 2,392 |

**หมายเหตุ** : จำนวนประชากรในเขตเทศบาลตำบลไม้เรียง แยกตามช่วงอายุ เฉพาะผู้มีสัญชาติไทย ข้อมูล ณ เดือนมีนาคม 2564

9

10

**แผนภูมิแท่งแสดงช่วงอายุและจำนวนประชากรในเขตเทศบาลตำบลไม้เรียง**

**ตั้งแต่ ปี พ.ศ. 2560-2564**

ที่มา **:** สำนักงานทะเบียนท้องถิ่น เทศบาลตำบลไม้เรียง ข้อมูล ณ เดือนมีนาคม 2564

 **4. สภาพทางสังคม**

 **4.1 ด้านการศึกษา**

 ในเขตเทศบาลตำบลไม้เรียง มีสถาบันการศึกษาจำนวน 4 แห่ง รายละเอียด ดังนี้

|  |  |  |  |  |  |
| --- | --- | --- | --- | --- | --- |
| ที่ | โรงเรียน/สถาบันการศึกษา | ระดับ | จำนวนนักเรียน(คน) | จำนวนครู(คน) | หน่วยงานที่รับผิดชอบ/สังกัด |
| 1234 | ศูนย์พัฒนาเด็กเล็ก วัดหาดสูงวัดหาดสูงเจริญมิตรวิทยาลัยเทคโนโลยีเจริญมิตรพณิชยการ | เด็กก่อนปฐมวัยอนุบาล ป.1 – ป. 6อนุบาล ป.1 – ป. 6ม.1 – ม.3ปวช. 1 – ปวช. 3 | 7733110112424300175 | 4295231311 | เทศบาลตำบลไม้เรียงสำนักงานคณะกรรม การศึกษาขั้นพื้นฐานสำนักงานคณะกรรม การศึกษาขั้นพื้นฐานสำนักงานคณะกรรม-การส่งเสริมการศึกษาเอกชน |

 11

 **4.2 ด้านสาธารณสุข**

 การให้บริการด้านสาธารณสุขแก่ประชาชนในเขตเทศบาลตำบลไม้เรียง มีโรงพยาบาลส่งเสริม

สุขภาพตำบลบ้านทานพอ 1 แห่ง ตั้งอยู่ หมู่ที่ 8 มีเจ้าหน้าที่ประจำโรงพยาบาล จำนวน 3 คน ให้บริการครอบคลุมพื้นที่ 5 หมู่บ้านของตำบลไม้เรียง ได้แก่ หมู่ที่ 3 , 4 , 6 , 7 และหมู่ที่ 8 ชนิดของโรค 10 อันดับได้แก่

1. โรคระบบทางเดินหายใจ

2. โรคระบบย่อยอาหาร

3. โรคติดเชื้อและปรสิต

4. โรคระบบกล้ามเนื้อ

5. โรคเกี่ยวกับต่อมไร้ท่อโภชนาการ

6. โรคผิวหนังและเนื้อเยื่อใต้ผิวหนัง

7. โรคระบบไหลเวียนเลือด

8. โรคตารวมส่วนประกอบของตา

9. ภาวะแปรปรวนทางจิตและพฤติกรรม

10. โรคระบบสืบพันธ์ร่วมปัสสาวะ

**4.3 อาชญากรรม**

ในเขตพื้นที่เทศบาลตำบลไม้เรียง ไม่มีสถิติคดีอาชญากรรม และไม่มีอุบัติเหตุจากการคมนาคม

ขนส่ง การจราจรในพื้นที่ มีแต่การลักขโมยทรัพย์สินของประชาชนเพียงเล็กน้อย เทศบาลได้ประสานกับผู้นำชุมชน กำนัน ผู้ใหญ่บ้าน และผู้ปกครองให้ช่วยตักเตือน และดูแลลูกหลานของตน เพื่อไม่ให้ก่อเหตุลักเล็กขโมยน้อย เทศบาลตำบลไม้เรียง ในฐานะหน่วยงานองค์กรปกครองส่วนท้องถิ่น ตาม พรบ. เทศบาล พ.ศ. 2596 มาตรา 50 (1) เนื่องจากข้อจำกัดของงบประมาณ เทศบาลได้ดำเนินการติดตั้งกล้องวงจรปิดในที่สาธารณะ ตามจุดเสี่ยง พื้นที่ล่อแหลมต่างๆ ในเขตเทศบาล เพื่อป้องกันปัญหาอาชญากรรมในพื้นที่ และความปลอดภัยในชีวิตและทรัพย์สินของประชาชน รวมทั้งได้ตั้งจุดตรวจ จุดสกัด จุดบริการ ในช่วงเทศกาลที่มีวันหยุดหลายวันเพื่ออำนวยความสะดวกให้กับประชาชน

**4.4 ยาเสพติด**

ปัญหายาเสพติดภายในเขตเทศบาลตำบลไม้เรียง ซึ่งทางสถานีตำรวจภูธรไม้เรียง ได้แจ้งให้กับ

เทศบาลตำบลไม้เรียงทราบถึงสถานการณ์การแพร่ระบาดของยาเสพติดดังนี้.-

 จากสถิติการเกิดของคดีจะเกิดในพื้นที่ หมู่ที่ 8 ได้แก่ชุมชนบ้านแหลมทอง ชุมชนบ้านในทอนพัฒนา

ชุมชนบ้านหนองตรุด เป็นส่วนใหญ่ตามลำดับ

 พื้นที่ หมู่ที่ 3 ชุมชนบ้านหนองหอย เป็นส่วนใหญ่ สำหรับยาเสพติดที่แพร่ระบาดที่สำคัญ ได้แก

ยาบ้าและยาไอซ์

 จากสถิติข้อมูลการจับกุมยาเสพติดของสถานีตำรวจภูธรไม้เรียง ตรวจยึดของกลางยาบ้าจากผู้ต้อง

ในห้วงระยะ 1 ตุลาคม 2562 - 20 พฤษภาคม 2564 จำนวน 85 ราย

 เทศบาลตำบลไม้เรียง ได้ดำเนินการโครงการเพื่อป้องกันการระบาดของยาเสพติด สนับสนุน และ

ส่งเสริมกระบวนการดำเนินงานป้องกันและแก้ไขปัญหายาเสพติดและอบายมุขที่เข้มแข็งต่อเนื่องและยั่งยืน เทศบาลตำบลไม้เรียง ได้ร่วมกับสถานีตำรวจภูธรไม้เรียง ในการจัดทำโครงการรณรงค์ต่อต้านยาเสพติด (โครงการ D.A.R.E)

12

**4.5 การสังคมสงเคราะห์**

 เทศบาลตำบลไม้เรียง ดำเนินการด้านสังคมสงเคราะห์ ดังนี้

1. ดำเนินการจ่ายเงินสงเคราะห์เบี้ยยังชีพผู้สูงอายุ ผู้พิการ ผู้ป่วยเอดส์
2. รับลงทะเบียนและประสานงานโครงการเงินอุดหนุนเพื่อการเลี้ยงดูเด็กแรกเกิด
3. ประสานการทำบัตรผู้พิการ
4. จัดทำโครงการช่วยเหลือต่างๆ ให้แก่สังคม
5. ให้การสงเคราะห์ประชาชนผู้ทุกข์ยาก ขาดแคลน ไร้ที่พึ่งและสงเคราะห์ผู้ประสบภัยพิบัติ

ต่าง ๆ

 **จำนวนผู้รับเงินสงเคราะห์เบี้ยยังชีพ ผู้สูงอายุ ผู้พิการ ผู้ป่วยเอดส์ ในเขตเทศบาลตำบลไม้เรียง**

|  |  |  |
| --- | --- | --- |
| **ประเภท** | **จำนวนผู้ได้รับการช่วยเหลือ (ราย)** | **จำนวนเงิน (บาท)** |
| เงินสงเคราะห์เบี้ยยังชีพผู้สูงอายุ | 412 | 273,700 |
| เงินสงเคราะห์เบี้ยยังชีพผู้พิการ | 57 | 46,400 |
| เงินสงเคราะห์เบี้ยยังชีพผู้ติดเชื้อ HIV | 8 | 4,000 |
| **รวม** | **477** | **324,100** |

 หมายเหตุ : ข้อมูล ณ เดือนเมษายน 2564

 **5. ระบบบริการพื้นฐาน**

 **5.1 การคมนาคมขนส่ง**

เส้นทางการคมนาคมที่ใช้ในเขตเทศบาลตำบลไม้เรียง ซึ่งเป็นถนนท้องถิ่น ใช้เป็นเส้นทาง

 การคมนาคมในพื้นที่และติดต่อกับพื้นที่ข้างเคียง

**ถนนภายในเขตเทศบาลตำบลไม้เรียง จำนวน 32 สาย มีรายละเอียดดังนี้**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-ถนน** | **ชนิดผิวจราจร** | **กว้าง (เมตร)** | **ยาว (เมตร)** |
| 1. | สุขาภิบาล 1 | ลาดยาง | 8 | 308 |
| 2. | สุขาภิบาล 2 | ลาดยาง | 8.50 | 118 |
| 3. | หลวงปู่กลาย | ลาดยาง | 8 | 115 |
| 4. | ประชานุกูล | ลาดยาง | 8 | 320 |
| 5. | หน้าสถานีรถไฟทานพอ | ลาดยาง | 6 | 630 |
| 6. | ซอยสมาคมทานพอ 1 | คสล. | 5 | 30 |
| 7. | ซอยสมาคมทานพอ 2  |  |  |  |
|  | ช่วงที่ 1 | คสล. | 5 | 46 |
|  | ช่วงที่ 2 | คสล. | 3 | 33 |
| ลำดับที่ | **ชื่อ-ถนน** | **ชนิดผิวจราจร** | **กว้าง (เมตร)** | **ยาว (เมตร)** |
| 8. | ซอยวารี | ลาดยาง | 5 | 120 |
| 9. | ซอยพันธุนะ | ลาดยาง. | 5 | 140 |
| 10. | ทางลงสวนสุขภาพ |  |  |  |
|  | ช่วงที่ 1 | คสล. | 4 | 60 |
|  | ช่วงที่ 2 | คสล. | 4 | 33 |
| 11. | ซอยสยาม | ลาดยาง | 5 | 30 |
| 12. | หน้า รร.วัดหาดสูง | ลาดยาง | 6.70 | 169 |
| 13. | หนองหอยเมืองใหม่ | คสล. | 5 | 110 |
| 14. | ทานพอ-นาเขลียง |  |  |  |
|  | ช่วงที่ 1 | ลาดยาง | 5 | 380 |
|  | ช่วงที่ 2 | ลาดยาง | 5 | 1,195 |
| 15. | ซอยทองพรหม | คสล. | 5 | 600 |
| 16. | เจริญ-อารีย์อุทิศ | ลาดยาง | 6 | 95 |
| 17. | ห้วยส้าน | คสล. | 4 | 400 |
| 18. | สุขาภิบาล 3 |  |  |  |
|  | ช่วงที่ 1 | ลาดยาง | 5.60 | 112 |
|  | ช่วงที่ 2 | ลาดยาง | 5.90 | 163 |
| 19. | ซอยศาลเจ้า | คสล. | 3 | 570 |
| 20. | ซอยประตูวัด | คสล. | 3 | 235 |
| 21. | แหลมทอง 1 | คสล. | 4 | 382 |
| 22. | แหลมทอง 2 | คสล. | 5 | 300 |
| 23. | แหลมทอง 3 | คสล | 4 | 100 |
| 24. | ซอยอนามัย | คสล. | 4 | 330 |
| 25. | ซอยนายกั้ง จินา | คสล. | 3.50 | 70 |
| 26. | หนองตรุด 1 | คสล. | 5 | 520 |
| 27. | หนองตรุด 2 | คสล. | 4 | 450 |
| 28. | สภ.ไม้เรียง |  |  |  |
|  | ช่วงที่ 1 | ลาดยาง | 6 | 300 |
|  | ช่วงที่ 2 | ลาดยาง | 5 | 2,300 |
| 29. | ประชาร่วมใจ | คสล. | 5 | 649 |
| 30. | ประชาอุทิศ | คสล. | 5 | 480 |
| 31. | ตาปีร่วมใจ | คสล. | 5 | 240 |
| 32. | ตลาดเปิดท้าย | ลูกรัง | 5 | 130 |

 หมายเหตุ : ข้อมูล ณ เดือนพฤษภาคม 2564

14

 ในพื้นที่เขตเทศบาลตำบลไม้เรียง สามารถใช้เส้นทางการคมนาคมทางรถยนต์ และทางรถไฟ

- คิวรถโดยสารรถตู้ประจำทาง จาก บ้านส้อง – นครศรีธรรมราช

- ทางรถไฟ มีสถานีรถไฟ 1 สถานี คือ สถานีรถไฟทานพอ เป็นสถานีในการขนส่งผู้โดยสารและสินค้า

####  5.2 การไฟฟ้า

 การให้บริการด้านไฟฟ้าในเขตเทศบาลตำบลไม้เรียง ดำเนินการโดยการไฟฟ้าส่วนภูมิภาค

 สาขาอำเภอฉวาง ซึ่งในปัจจุบันมีไฟฟ้าใช้ทุกครัวเรือน

**5.3 การประปา**

 ในเขตเทศบาลตำบลไม้เรียง ไม่มีกิจการประปาเป็นของตนเอง ต้องอาศัยการบริการจากสำนักงาน

การประปาส่วนภูมิภาคสาขาจันดี ซึ่งปัจจุบันการให้บริการน้ำประปายังไม่ครอบคลุมทุกครัวเรือน มีผู้ใช้น้ำประปาในเทศบาลตำบลไม้เรียง จำนวน 502 ราย หมู่ที่ 3 จำนวน 279 ราย และหมู่ที่ 8 จำนวน 223 ราย

**5.4 โทรศัพท์**

 การให้บริการทางด้านโทรศัพท์ ในเขตเทศบาลตำบลไม้เรียง อยู่ในหน้าที่ความรับผิดชอบ

ของ บริษัท โทรคมนาคมแห่งชาติ จำกัด (มหาชน) สาขาจันดี มีจำนวนครัวเรือนที่มีโทรศัพท์ใช้ในเขตพื้นที่ จำนวน 50 ครัวเรือน นอกจากนี้ยังมีโทรศัพท์มือถือที่ประชาชนมีการใช้บริการอย่างกว้างขวางครอบคลุมทุกครัวเรือน

 **5.5 ระบบโลจิสติกส์ (Logistics) หรือการขนส่ง**

 5.5.1 ที่ทำการไปรษณีย์ จำนวน 1 แห่ง ซึ่งอยู่ในบริเวณย่านชุมชนตลาดทานพอ เพื่อให้บริการและอำนวยความสะดวกให้แก่ประชาชนในเขตพื้นที่และชุมชนใกล้เคียง ซึ่งตั้งอยู่ในเขตหมู่ที่ 3

 5.5.2 ร้านตัวแทน รับพัสดุ kerry express J&T express flash เป็นต้น

 5.5.3 สถานีรถไฟทานพอ

 5.5.4 รถตู้โดยสารประจำทาง

**6. ระบบเศรษฐกิจ**

**6.1 การเกษตรกรรม**

 อาชีพด้านเกษตรกรรมของราษฎรในเขตเทศบาลตำบลไม้เรียง เช่น การทำสวนยางพารา

 ทำสวนผลไม้ ทำสวนปาล์ม นอกจากนี้ยังมีการปลูกพืชสวนครัวบ้างบางส่วน มีจำนวนครัวเรือนที่

 ประกอบอาชีพดังกล่าว จำนวน 88 ครัวเรือน

 **6.2 การประมง**

 ในเขตเทศบาลตำบลไม้เรียง ไม่มีการดำเนินการในทางด้านประมง

**6.3 การปศุสัตว์**

 ลักษณะการประกอบการปศุสัตว์ในท้องถิ่นของราษฎรในเขตพื้นที่เทศบาล ส่วนใหญ่จะเลี้ยงไว้เพื่อ

บริโภคในครัวเรือนและจำหน่าย สัตว์ที่เลี้ยงส่วนใหญ่ ได้แก่ ไก่ เป็ด ปลา โค เป็นต้น

15

- จำนวนเกษตรกรผู้เลี้ยงสัตว์

 หมู่ที่ 3 จำนวน 52 ราย

 หมู่ที่ 8 จำนวน 175 ราย

 ข้อมูลจากสำนักงานปศุสัตว์ อำเภอฉวาง ณ เดือนเมษายน 2564

 **6.4 การบริการ**

 1. รีสอร์ท จำนวน 1 แห่ง

 2. ร้านเสริมสวย จำนวน 15 แห่ง

 3. ร้านตัดผมชาย จำนวน 5 แห่ง

 4. ร้านอาหาร-เครื่องดื่ม จำนวน 29 แห่ง

 5. คิวรถตู้ จำนวน 1 แห่ง

 6. ร้านซ่อมรถ จำนวน 5 แห่ง

**6.5 การท่องเที่ยว**

 ในเขตเทศบาลตำบลไม้เรียง ไม่มีแหล่งท่องเที่ยว

 **6.6 การอุตสาหกรรม**

 อาชีพด้านอุตสาหกรรมในเขตเทศบาลตำบลไม้เรียง เป็นอุตสาหกรรมครัวเรือนหรืออุตสาหกรรม

ขนาดเล็ก ได้แก่ ร้านซ่อมเครื่องยนต์ 5 แห่ง โรงเลื่อย 1 แห่ง ซึ่งมีราษฎรประกอบอาชีพนี้น้อยเมื่อ

เทียบกับราษฎรที่ประกอบอาชีพด้านการเกษตรกรรม

* 1. **การพาณิชยกรรมและกลุ่มอาชีพ**

 อาชีพด้านการพาณิชยกรรมของราษฎรในเขตเทศบาลตำบลไม้เรียง สามารถจำแนกได้ 11 ประเภท ซึ่งมีรายละเอียดดังนี้

1. ร้านจำหน่ายเครื่องชำต่างๆ จำนวน 24 ร้าน
2. ร้านจำหน่ายเครื่องดื่ม-อาหาร จำนวน 29 ร้าน
3. ร้านจำหน่ายเสื้อผ้า จำนวน 10 ร้าน
4. ร้านบริการเสริมสวย จำนวน 15 ร้าน
5. ร้านจำหน่ายอุปกรณ์เครื่องเหล็ก-เครื่องยนต์ จำนวน 3 ร้าน
6. ร้านจำหน่ายอะไหล่ยนต์ จำนวน 2 ร้าน
7. ร้านจำหน่ายอุปกรณ์ไฟฟ้า-วิทยุ จำนวน 4 ร้าน
8. ร้านจำหน่ายสินค้าเฉพาะอย่าง จำนวน 28 ร้าน
9. ร้านบริการตัดผมชาย จำนวน 5 ร้าน
10. ร้านจำหน่ายวัสดุก่อสร้าง จำนวน 2 ร้าน
11. ร้านบริการซ่อมรถ จำนวน 5 ร้าน

ซึ่งการประกอบอาชีพด้านบริการประเภทต่าง ๆ ที่กล่าวมาข้างต้น นั้น มีแนวโน้มทางด้านการ

ลงทุนที่คงที่หรือเพิ่มขึ้นหรือลดลงเพียงเล็กน้อยเท่านั้น

16

**6.8 แรงงาน**

 ประชาชนในเขตเทศบาลตำบลไม้เรียง ส่วนใหญ่ประกอบอาชีพค้าขาย เกษตรกรรม รับจ้างและ

เป็นเจ้าของกิจการ ผู้ประกอบการกิจการโรงงานใช้แรงงานจากคนในพื้นที่และแรงงานด่างด้าวในสถานประกอบการ

 **7. ศาสนา ประเพณี วัฒนธรรม**

 **7.1 การนับถือศาสนา**

 ประชาชนในเขตเทศบาลตำบลไม้เรียง ส่วนใหญ่นับถือศาสนาพุทธ ร้อยละ 99 มีวัดหาดสูงและสวนพุทธธรรมป่าช้าปากหลามเป็นสถานที่ประกอบพิธีกรรมทางศาสนา และศูนย์รวมเครื่องยึดเหนี่ยวจิตใจ นอกจากนี้ยังมีสถูปหลวงปู่กลาย ตั้งอยู่ ณ วัดหาดสูง ซึ่งเป็นที่เคารพสักการะของคนในชุมชน

 **7.2 ประเพณีและงานประจำปี**

 ในเขตเทศบาลตำบลไม้เรียง มีประเพณีที่สืบทอดกันมาช้านานตั้งแต่สมัยโบราณจนถึงปัจจุบัน

เป็นที่รู้จักของคนทั่วไป ซึ่งเทศบาลได้ให้ความสำคัญและให้การสนับสนุนและมีเจตนารมณ์ที่จะสืบทอดให้คงอยู่กับท้องถิ่นสืบต่อไป ดังนี้

1. ประเพณีวันสงกรานต์ ช่วงระหว่างวันที่ 11 - 13 เมษายนของทุกปี
2. ประเพณีวันสารทเดือนสิบ ซึ่งเป็นประเพณีประจำท้องถิ่น ตรงกับวันขึ้น 15 ค่ำ เดือน 10

ในช่วงเดือนกันยายน - ตุลาคม ของทุกปี

1. ประเพณีวันลอยกระทง ตรงกับวันขึ้น 15 ค่ำ เดือน 12 ของทุกปี

* 1. **ภูมิปัญญาท้องถิ่น**

 เทศบาลตำบลไม้เรียง มีภูมิปัญญาท้องถิ่นด้านต่าง ๆ ดังนี้

- ภูมิปัญญาด้านการแพทย์และสาธารณสุข จำนวน 4 ราย

 ได้แก่ 1. นายขุ้น จิตรประสงค์

2. นายจรูญ อุบล

3. นางอุทัยวรรณ ละออ

4. นางละไมย จิตรคาม

- ภูมิปัญญาด้านอุตสาหกรรม อุตสาหกรรมจักสาร จำนวน 4 ราย

ได้แก่ 1. นายจรัส หัสดินทร์

 2. นางชฎา หัสดินทร์

 3. นายชิต ยะโส

 4. นายสถิตย์ แผ่เต็ม

- ภูมิปัญญาด้านอื่น ๆ หมอดูดวงชะตา จำนวน 1 ราย

ได้แก่ นายฉลอง มาก

 **ภาษาถิ่น**

 ประชาชนในเขตเทศบาลตำบลไม้เรียง มีการใช้ภาษาถิ่นใต้ เป็นภาษาท้องถิ่น ร้อยละ 90

17

 **7.4 OTOP สินค้าพื้นเมืองและของที่ระลึก**

 เทศบาลตำบลไม้เรียง มีสินค้าพื้นเมืองและของที่ระลึก ซึ่งได้รับคัดเลือกเป็นผลิตภัณฑ์ผู้สูงอายุ

ดีเด่นของจังหวัดนครศรีธรรมราช เป็นผลิตภัณฑ์กะลามะพร้าว ของนายสถิตย์ แผ่เต็ม หมู่ที่ 8 ตำบลไม้เรียง อำเภอฉวาง จังหวัดนครศรีธรรมราช

 **8. ทรัพยากรธรรมชาติ**

 **8.1 น้ำ**

 แม่น้ำตาปี มีต้นกำเนิดอยู่ที่ภูเขาหลวง อำเภอพิปูน จังหวัดนครศรีธรรมราช ซึ่งเป็นแม่น้ำ

 สายใหญ่ที่สุดในภาคใต้ของประเทศไทย ซึ่งไหลผ่านพื้นที่ของเทศบาลตำบลไม้เรียง และไหลออกทะเลที่

 อ่าวบ้านดอน แม่น้ำตาปีมีความยาวประมาณ 232 กิโลเมตร

 **8.2** **ป่าไม้**

 ด้านทรัพยากรป่าไม้ ในเขตพื้นที่เทศบาลตำบลไม้เรียง ส่วนใหญ่จะเป็นไม้ยืนต้น จำพวกพืชสวน เช่น มังคุด ทุเรียน ยางพารา เงาะ ปาล์ม ฯลฯ

 **8.3 ภูเขา**

 ในเขตเทศบาลตำบลไม้เรียง ไม่มีพื้นที่ที่เป็นภูเขา

 **8.4 ทรัพยากรธรรมชาติที่สำคัญขององค์กรปกครองส่วนท้องถิ่น**

 ในเขตเทศบาลตำบลไม้เรียงมีทรัพยากรดินที่อุดมสมบูรณ์ทั้งส่วนที่เป็นที่ราบ ที่ราบลุ่ม

 จึงทำให้เหมาะแก่การทำเกษตรกรรม ทั้งการทำสวนยางพารา สวนปาล์ม สวนผลไม้

 **9. เครื่องมือเครื่องใช้**

 เทศบาลตำบลไม้เรียง มีเครื่องมือเครื่องใช้ ไว้บริการสาธารณะในด้านต่างๆ เช่นการกำจัดขยะมูลฝอย

 การให้ความช่วยเหลือบรรเทาสาธารณภัยในด้านต่างๆ เช่นภัยที่เกิดจากธรรมชาติ หรือภัยที่เกิดขึ้นจาก

 การกระทำของมนุษย์ และคอยช่วยเหลือภารกิจต่าง ๆ ตามหน้าที่และความเหมาะสม ดังนี้

* รถดับเพลิง จำนวน 1 คัน
* รถบรรทุกน้ำเอนกประสงค์ จำนวน 1 คัน
* รถบรรทุกขยะมูลฝอย จำนวน 2 คัน
* รถกระเช้า จำนวน 1 คัน
* รถบรรทุก (ดีเซล) จำนวน 2 คัน
* รถจักรยานยนต์ จำนวน 6 คัน

- รถดูดสิ่งปฏิกูล จำนวน 1 คัน

- รถบรรทุกขนาดเล็ก จำนวน 1 คัน

- รถบริการการแพทย์ฉุกเฉิน (EMS) จำนวน 1 คัน

- รถประชาสัมพันธ์ จำนวน 1 คัน

**10. เศรษฐกิจพอเพียงท้องถิ่น (ด้านการเกษตรและแหล่งน้ำ)**

 **10.1 จำนวนครัวเรือนการทำการเกษตร**

 **-** หมู่ที่ 3จำนวน 25 **ครัวเรือน**

- หมู่ที่ 8 จำนวน 63 ครัวเรือน

18

 **10.2 จำนวนพื้นที่เพาะปลูก**

- หมู่ที่ 3 จำนวน 140.85 ไร่

 **-** หมู่ที่ 8 จำนวน376.76ไร่

 **10.3 จำนวนพื้นที่เก็บเกี่ยว**

- หมู่ที่ 3 จำนวน 140.85 ไร่

- หมู่ที่ 8 จำนวน 371.06 ไร่

 **10.4 แหล่งน้ำทางการเกษตร (แหล่งน้ำธรรมชาติ)**

 - มีแม่น้ำตาปีไหลผ่าน

 - มีคลองสาธารณะประโยชน์ (คลองบอด)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*